Sesongen 2005 ble en skuffelse for både laget og Button. Begge bilene ble diskvalifisert etter San Marinos Grand Prix, på grunn av uregelmessigheter med bensintanken. Laget ble også utestengt fra de to neste løpene. Dette kombinert med en ikke alt for rask bil førte til at Button ikke fikk sine første poeng før etter halvkjørt sesong. Han klarte imidlertid å ta pole position under Canadas Grand Prix Den andre halvdelen av sesongen gikk bedre og resulterte blant annet i en tredjeplass i Tysklands Grand Prix. Sammenlagt endte Button på 9.-plass i førermesterskapet.